Skipulagsnefnd með 542 mál á tólf mánuðum Mikill fjöldi mála koma um þessar mundir til afgreiðslu skipulags - og byggingarnefndar Borgarbyggðar . Ber það betur en flest annað vott um mikinn uppgang í Borgarfirði . Síðustu 12 mánuði hefur nefndin tekið fyrir 542 mál á 24 fundum . Byggingar - og framkvæmdaleyfi losa 300 en skipulagsmál eru tæplega 150 talsins . Önnur erindi fjalla um fyrirspurnir , niðurrif húsa , leyfisveitingar og ýmis önnur mál . Hafa ber í huga að sama viðfangsefnið getur komið fyrir oftar en einu sinni en er þó ekki almenna reglan . Að sögn Torfa Jóhannesssonar , formanns nefndarinnar eru erindi sem nefndin afgreiðir mjög ólík . Allt frá tveggja fermetra viðbyggingum og sólstofum til mörg þúsund fermetra iðnðarhúsnæðis eða deiliskipulags á tugum hektara . “ Mikið hefur verið um viðbyggingar við eldri sumarbústaði en í mörgum tilfellum eru byggingarskilmálar frístundasvæða gamlir og leyfa ekki stærri hús en 60 fermetra . Einnig er mikið byggt af íbúðarhúsnæði bæði í þéttbýlisstöðum sveitarfélagsins og úti í sveitunum . Við sjáum fram á að skipulögð svæði í Borgarnesi og á Hvanneyri fyllast á næstu 2 - 3 árum og höfum hafið undirbúning að skipulagi nýrra svæða . Sama má segja um hesthúsahverfin ; þar eru mjög fáar lóðir eftir á skipulagi , ” segir Torfi . Aðspurður hvort hann telji þessa uppbyggingu halda áfram segir hann : „ Ég sé ekkert annað í spilunum . Það eru fleiri og fleiri að uppgvöta hversu góður búsetukostur Borgarfjörðurinn er – ekki síst yngra fólk sem er uppalið hér en hefur farið annað í nám . Þetta fólk sjáum við snúa til baka til sinnar heimabyggðar . Uppbygging Menntaskólans , Sundabrautin og stækkun atvinnusvæðisins sunnan Skarðsheiðar mun án efa ýta undir þessa þróun , ” segir Torfi .